เรื่องร้องเรียน: มีกลินจากโรงขยะประเวศค่ะ ช่วงนี้กลิ่นแรงมากจนแสบจมูกค่ะ ไม่ทราบว่ามีวิธีการดำเนินการกับโรงงานขยะอย่างไรบ้างคะ ประชาชนเดือนร้อน เสียทั้งสุขภาพกายทั้งสุขภาพจิตค่ะ
การดำเนินการของเจ้าหน้าที่: ตามที่ประชาชนได้ร้องเรียนมา นั้น ศูนย์กำจัดมูลฝอยอ่อนนุช ได้ตระหนักถึงปัญหาดังกล่าวและมิได้นิ่งนอนใจกับการแก้ปัญหา และขอเรียนว่าปัจจุบันโรงงานสถานีขนถ่ายและโรงงานจัดการมูลฝอยชุมชน เพื่อผลิตพลังงานขนาด 800 ตัน ได้ปิดกิจการชั่วคราวเพื่อแก้ไขปรับปรุง ส่วนโรงงานกำจัดมูลฝอย 1,000 ตัน/วันและโรงงานกำจัดมูลฝอย 600 ตัน/วัน ที่ดำเนินการอยู่ ก็ไม่สามารถรับมูลฝอยจำนวนมากได้จึงเป็นเหตุอาจมีมูลฝอยตกค้างอยู่บ้าง ทั้งนี้หากโรงงานกำจัดมูลฝอยที่ปิดปรับปรุงดังกล่าว ปรับปรุงเสร็จเรียบร้อยแล้ว ศูนย์ ฯ จะพยายามดำเนินการไม่ให้เกิดปัญหาและผลกระทบอีก โดยมีมาตรการแก้ไขและป้องกันปัญหากลิ่นของมูลฝอยในระยะสั้นและระยะยาว ดังนี้ 1. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 3. ล้างทำความสะอาดพื้นโรงงานและบริเวณอาคารมูลฝอยอย่างสม่ำเสมอ 4. ปรับปรุงสภาพภูมิทัศน์รอบโรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: ยังได้กลิ่นทุกวันค่ะ เป็นไปไม่ได้ที่จะไม่ได้กลิ่นค่ะ รบกวนมาช่วงฝนตกนะคะ กลิ่นจะได้ชัดเจนค่ะ ขอบคุณที่แก้ไขปรับปรุงนะคะ
พื้นที่: แขวงประเวศ เขตประเวศ กรุงเทพมหานคร